KOMMISSIONENS FORORDNING (EF) Nr. 1876/97 af 26. september 1997 om åbning af proceduren for tildeling af eksportlicenser for produkter, der i 1998 skal udføres til Amerikas Forenede Stater som led i det supplerende kontingent for ost, der er en følge af GATT-aftalerne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 8,

under henvisning til Kommissionens forordning (EF) nr. 1466/95 af 27. juni 1995 om særbestemmelser for anvendelsen af eksportrestitutioner for mælk og mejeriprodukter (3), senest ændret ved forordning (EF) nr. 1811/97 (4), særlig artikel 9a, stk. 1, og

ud fra følgende betragtninger:

Ifølge artikel 9a i forordning (EF) nr. 1466/95 kan eksportlicenser for ost, der udføres til Amerikas Forenede Stater under det supplerende kontingent, der er en følge af aftalerne, som er indgået under de multilaterale handelsforhandlinger i Uruguay-rundens regi (»aftalerne«), tildeles efter en særlig procedure, der gør det muligt at udpege foretrukne importører i Amerikas Forenede Stater; denne procedure bør åbnes for udførsler i året 1998, og der bør fastsættes de tilsvarende supplerende bestemmelser; af hensyn til den frist, der er nødvendig for at notificere præferenceimportørerne i Amerikas Forenede Stater, skal proceduren indledes hurtigst muligt;

Fællesskabets supplerende kontingent i henhold til aftalerne omfatter fra 1998 de individuelle kontingenter for Østrig, Finland og Sverige;

for at skabe stabilitet og sikkerhed for de erhvervsdrivende, der indgiver ansøgninger under denne særordning, bør det fastsættes, på hvilken dato ansøgninger anses for indgivet, for så vidt angår artikel 1, stk. 1, i forordning (EF) nr. 1466/95;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Eksportlicenser for produkter henhørende under KN-kode 0406, der i 1998 skal udføres til Amerikas Forenede Stater under det supplerende kontingent, der er en følge af de i bilag I omhandlede aftaler, udstedes efter bestemmelserne i artikel 9a i forordning (EF) nr. 1466/95.

Artikel 2

Ansøgningerne om foreløbig licens indgives til de kompetente myndigheder senest den 3. oktober 1997. De kommer kun i betragtning, hvis de indeholder alle de angivelser, der omhandles i artikel 9a, stk. 2, i forordning (EF) nr. 1466/95, samt de deri nævnte dokumenter.

Angivelserne skal fremlægges ved anvendelse af modellen i bilag II.

For så vidt angår artikel 1, stk. 1, i forordning (EF) nr. 1466/95, anses alle ansøgninger, der er indgivet inden for fristen, at være indgivet den 29. september 1997. Artikel 8, stk. 4, i forordning (EF) nr. 1466/95 finder ikke anvendelse på ansøgninger om foreløbige licenser indgivet i henhold til dette stykke.

Artikel 3

Medlemsstaterne meddeler senest fire arbejdsdage efter indgivelsesperiodens udløb Kommissionen, hvilke ansøgninger der er indgivet for hver af produktgrupperne i det amerikanske kontingent, jf. bilag I. Denne meddelelse omfatter for hver gruppe:

- listen over ansøgere

- mængder, der er anmodet om af hver ansøger for hver kode i nomenklaturen over eksportrestitutioner for mejeriprodukter samt deres betegnelse i »Harmonized Tariff Schedule of the United States of America (1997)«

- de mængder af disse produkter, som ansøgeren har udført i de tre foregående år

- navn og adresse for den af ansøgeren udpegede importør, og om importøren er en filial af ansøgeren.

Alle meddelelser, herunder meddelelser om »intet«, sker ved telexmeddelelse eller telefax senest den 9. oktober 1997 ved anvendelse af modellen i bilag III.

Artikel 4

I henhold til artikel 9a, stk. 3, i forordning (EF) nr. 1466/95 tildeler Kommissionen hurtigst muligt licenserne og underretter senest den 31. oktober 1997 medlemsstaterne herom.

Artikel 5

Kontrollen af de i artikel 3 i denne forordning og artikel 9a, stk. 2, i forordning (EF) nr. 1466/95 omhandlede oplysninger sker, inden de endelige licenser udstedes, og senest den 31. december 1997.

Såfremt det konstateres, at en erhvervsdrivende, der har fået udstedt en foreløbig licens, har afgivet urigtige oplysninger, annulleres licensen, og garantien fortabes.

Artikel 6

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. september 1997.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 144 af 28. 6. 1995, s. 22.

(4) EFT L 257 af 20. 9. 1997, s. 4.

BILAG I

Udførsel af ost til Amerikas Forenede Stater i 1998 som led i det supplerende kontingent, der er en følge af GATT-aftalerne

Forordning (EF) nr. 1466/95 - artikel 9a og forordning (EF) nr. 1876/97

>TABELPOSITION>

BILAG II

>START GRAFIK>

>SLUT GRAFIK>

BILAG III

>START GRAFIK>

>SLUT GRAFIK>